Diari Oficial de la Generalitat Valenciana


Sumari del DOGV 3781, del 28-06-2000 (2000/5101)

ORDRE de 12 de juny de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a ser usat com a oficina comarcal agrària, el dret de propietat que es té sobre l'immoble de 800 m² de superfície situat en el carrer d'Ausiàs March de Foios (València).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3781

Data del DOGV
:   28-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/5101


Data del document
:   12-06-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Foios
    * cultura regional
    * propietat immobiliària

ORDRE de 12 de juny de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a ser usat com a oficina comarcal agrària, el dret de propietat que es té sobre l'immoble de 800 m² de superfície situat en el carrer d'Ausiàs March de Foios (València). [2000/M5101]
  
Mitjançant escriptura pública d'acceptació atorgada davant el notari de València el senyor José Antonio Otegui Telleria el dia 1 de juny de 2000 la Generalitat Valenciana va adquirir el dret de propietat sobre l'immoble de 800 m2 de superfície situat en el carrer d'Ausiàs March de Foios, i que consta en l'Inventari General de Béns i Drets de la Generalitat Valenciana amb el codi A02/46/106/0003 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria d'Agricultura, Pesca i Alimentació ha sol·licitat l'afectació de l'immoble assenyalat per a ser destinat a oficina comarcal agrària.
  
Per això i d'acord amb el que disposen els articles 61 i 63 del text legal esmentat
  
ORDENE
  
Primer
  
Afectar al domini públic de la Generalitat Valenciana, per a ser usat com a oficina comarcal agrària, el dret de propietat que es té sobre l'immoble situat en el carrer d'Ausiàs March de Foios, de 800 m² de superfície, que consta en l'Inventari General de Béns i Drets de la Generalitat Valenciana amb el codi A02/46/126/0003, i confronta: nord, resta de la finca de la qual es segrega; sud, carrer que limita amb el polígon industrial El Molí; est, amb altre carrer en projecte; i oest, amb el carrer del Periodista Badía, també en projecte.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria d'Agricultura, Pesca i Alimentació l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria d'Agricultura, Pesca i Alimentació designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 12 de juny de 2000
  
El conseller d'Economia, Hisenda i Ocupació,
  
VICENTE RAMBLA MOMPLET